钦定古今图书集成/明伦汇编/宫闱典/第030卷 > 惠帝张皇后
## 钦定古今图书集成/明伦汇编/宫闱典/第030卷 > 惠帝张皇后

按《汉书外戚传》：“孝惠张皇后，宣平侯敖尚帝姊鲁元
公主，有女。惠帝即位，吕太后欲为重亲，以公主女配
帝为皇后。欲其生子，万方终无子，乃使阳为有身，取
后宫美人子名之，杀其母，立所名子为太子。惠帝崩，
太子立为帝四年，迺自知非皇后所出，言曰：‘太后安
能杀吾母而名我？我壮即为所为’。太后闻而患之，恐”
其作乱，乃幽之永巷，言帝病甚，左右莫得见，太后下
诏废之，语在《高后纪》，遂幽死。更立恒山王弘为皇帝，
而以吕禄女为皇后，欲连根固本，牢甚然而无益也。
吕太后崩，大臣正之，卒灭吕氏。少帝、恒山、淮南、济川
王皆以非孝惠子诛。独置孝惠皇后，废处北宫。孝文
后元年薨，葬安陵，不起坟。